'Ntel 1994 el traciato l'è restà famoso par via de uno dei piassè sfortunai gran premi de Formula 1: nel vènerdi Barrichello su Jordan-Hart el se gha schiantà contro na mureta vegnendo fora da la variante basa; 'ntel sabo l'austriaco Ratzenberger su Simtek el sà schiantà ne la curva Villeneuve e el sà copà; de domenega xé 'ndà anca pezo: in partensa la Benetton de JJ Lehto l'è restà piantà en griglia e Pedro Lamy su la so Lotus-Mugen el gha ciapà in pieno, e i detriti de le do veture i gha ferìo anca dei tifosi sui spalti; al setemo ziro a la curva del Tamburelo Ayrton Senna el se ghà schiantà contro el muro de protesion ai 300 km a l'ora e l'è morto, e poco dopo el pilota de la Larrousse Comas el gà ris-cià de tor soto i socoridori che i x'era su la pista par Ayrton Senna; durante el secondo pit-stop la Minardi de Michele Alboreto la gha perso la ruda de drio destra che la gha ciapà 'n pieno tri mecanici Ferrari e un Lotus. Dopo quei fati i gha pensà de risistemar el traciato e de réndarlo piasè seguro: le do curve Villeneuve e del Tamburelo x'è stae sostituie con piassé lente chicane, mentre x'é stà eliminae la chicane de l'acqua mineral e un toco dela variante basa, sostituie con do curve normal.